Referat af møde i menighedsrådet ved Jesu Hjerte Kirke 18. maj 2021 kl. 18.

Tilstede: Sp. Tomislav Cvetko, Ulf M. Becker, Birthe Mandrup Christensen, Maria Sundgaard Ertner, Rasmus Kaare Frederiksen (fm.), Carsten Günther, Ursula Ljungqvist, Maria Giuditta Rasmussen (nfm.), Loredana Ruggiero

Fraværende: p. Ariel Baraquiel Bejo, p. Tomaz Majcen, diak. Ole Lundsteen

Formanden ledede mødet efter følgende

**Dagsorden:**

1. Indledning og bøn v. sognepræsten
2. Godkendelse / supplering af dagsorden
3. Almen orientering v/formanden
4. Almen orientering v/sognepræsten
5. Firmelsesundervisningen for næste sæson
6. Ansættelsesprocedure for ny organist i kirken
7. Gennemgang af plancher for infomødet, og fastsættelse af dato
8. Evt. punkt: Geninvestering af udtrukne obligationer, så negativ bankrente undgås.
9. Evt. punkt: Maling af menighedssalen
10. Fastlæggelse af nyt møde
11. Evt.

**Ad 1)** Sognepræsten indledte mødet med en meditation over Filipperbrevet 2,1-11 om at være et om alt.

**Ad 2)** Godkendt

**Ad 3)** Formanden ønskede velkommen tilbage efter længere Corona-pause. Han henviste til 2 rapporter, han havde udsendt i mellemtiden for at holde MR á jour om pågående aktiviteter. Projektet med reparation mm. af hynder på kirkebænkene er i gang, idet der aktuelt registreres antal og tilstand. Der er bestilt ekstra køleskab til Menighedssalen. Der er ligeledes bestilt ny sending hostier. Arbejdet med trappe i klokketårnet forventes påbegyndt snarest. Man har genoptaget kirkekaffen igen søndag 9.5. Sognepræsten ønsker ny mikrofon til brug ved alteret. Et lydfirma har været på besøg og kommer med tilbud. Det overvejes, om der skal være individuelle mikrofoner til hver præst, og hvordan forholdene på pulpituret kan forbedres. I forlængelse heraf, overvejes det om man skal gå i gang med en større helhedsløsning. Diakon Ole Lundsteen forventes at tage til Jerusalem for 3 måneder. Jesu Hjerte Fest er 11.6., og det overvejes om stadiggældende restriktioner muliggør festligholdelse. 10.5. havde der været møde om den spanske hjemløse, der jævnligt besøger kirkebygningen. Han har nu base på Amager. Søndag 6.6. kl. 12.30 vil der være 1. kommunion. Formanden maler, hvor der tidligere var korsvej. Kororglet slutplacering bliver i samme niche som nu, men i den anden ende.

**Ad 4)** Sognepræsten berettede, at man er ved at vende tilbage til mere normale tilstande. Der kommer efterhånden igen lidt flere mennesker. Man bibeholder foreløbig søndagsmessen kl. 9.30, hvor der kommer ca. 20 personer. Søndag 6.6. vil der på Kristi Legems- og Blodsfest være messe kl. 9.30, 11 og 12.30 (1. kommunion). Der vil blive firmelse lørdag 4.9. kl. 10 i JHK. Besøgstjenesten har pga. Corona i praksis været ude af funktion. I de tre dage op til Jesu Hjerte Fest vil der, som en slags forberedende Triduum, være Tilbedelse med Jesu Hjerte-litani og dedikation af kirken samt mulighed for skriftemål.

**Ad 5)** Sognepræst og formand havde haft en del mødeaktivitet omkring undervisning. Sakramentskirken har hjemtaget undervisning for egne firmander. Sognepræsten har torsdag 27.5. kl. 17 møde med firmandernes forældre.

**Ad 6)** Der er indgået opsigelse fra Ole Kongsted pr. 15.8.2021. Der sættes en kort annonce i KO med opslag af den derefter ledige organiststilling.

Formanden hævede mødet kl. 20:10, idet det genoptages 1.6.2021 kl. 18